
	[bookmark: nev]GŐSI BARBARA
szociálpedagógia
BA, 4. félév
Nyugat-magyarországi Egyetem
Benedek Elek Pedagógiai Kar
	






Témavezető:
	Dr. Varga Szabolcs
egyetemi docens, NYME BPK




A béranyaság problematikája Magyarországon és külföldön

Manapság már aligha kapjuk fel a fejünket, ha azt halljuk, hogy valamelyik ismert hírességnek béranya segítségével született gyermeke, vagy, ha azt olvassuk az újságban, hogy egy homoszexuális pár egy harmadik személy segítségével vált szülővé. Megszokottá, mondhatni természetessé vált.
Azonban nem csak az átlagember siklik át ezen a kissé talán kényelmetlen témán, hanem a szakemberek is – a nőgyógyászok, a jogászok, a gyermekvédelmi, gyermekjóléti ellátásban dolgozó szakemberek, a politikusok is.
Pályamunkám kutatási célja volt megvizsgálni egyes országok béranyaságra vonatkozó szabályozását, bemutatni az 1997-es törvénytervezetet, amely szabályozta volna a dajkaanyaság kérdését, az egyház álláspontját, illetve az érveket – ellenérveket a béranyasággal kapcsolatban. Továbbá felmérni a laikus személyek és a kérdésben érintett szakemberek (pl. védőnők, szociális szakemberek) ismereteit mind a meddőséggel, mind a béranyasággal kapcsolatban.
Kutatási módszerem a kérdőívezés volt, ami két külön részből állt: a kérdésben érintett szakemberek számára, illetve a „laikus” személyek számára is készítettem egy kérdőívet, előbbiek papír alapon, utóbbiak a világhálón tölthették ki. Kérdőívemben elsősorban állítások voltak, amelyeket Likert-skálán kellett értékelni, illetve voltak kifejtős kérdések is. Ugyanazokat a kérdéseket kapták mind a laikus személyek, mind a szakemberek. Kutatásom bemutatása során elsősorban a két csoport válaszainak hasonlóságaira és különbségeire támaszkodom.
Pályamunkám végén pedig arra térek ki, hogy a megszerzett ismeretek alapján megvalósítható lenne-e a béranyaság intézménye Magyarországon, és ha igen, milyen feltételekkel, illetve, hogy milyen a megkérdezettek viszonya a béranyasághoz, mi a véleményük róla.



